b'\n_START_ARTICLE_\nUllerslev (Nyborg kommune)\n_START_SECTION_\nNavn og etymologi\n_START_PARAGRAPH_\nUllerslev nevnes f\xc3\xb8rste gang i 1320, da som Ulwersleff. I 1423 brukes navnet Wluersl\xc3\xb8ff. Den f\xc3\xb8rste stavelsen kommer av mannsnavnet Ulvar, og endelsen lev (lef) betyr trolig arvegods.\n_START_SECTION_\nGeografi og klima\n_START_PARAGRAPH_\nByen ligger ca 14 meter over havet. Gjennomsnittstemperaturen er 8,2\xc2\xb0C, med gjennomsnitt i august p\xc3\xa5 16,3\xc2\xb0C som den varmeste m\xc3\xa5neden og 0,4\xc2\xb0C i februar som den kaldeste m\xc3\xa5neden. Gjennomsnittlig nedb\xc3\xb8r 591 mm.\n_START_SECTION_\nHistorie\n_START_PARAGRAPH_\nUllerslev var tidligere landsby, og nevnes f\xc3\xb8rste gang i 1320. Ullerslev kirke er fra ca \xc3\xa5r 1200. I det som omtales som landsbyf\xc3\xa6llesskabets tid, fram til slutten av 1700-tallet, hadde Ullerslev 25 g\xc3\xa5rder og 4 hus med jord. De drev med trevangsbruk. _NEWLINE_Stasjonsbyen Ullerslev utviklet seg rundt togstasjonen, et stykke fra den opprinnelige landsbyen, og beskrives i 1873 som \xc2\xabUllerslev med Kirke, Skole og Pogeskole... Jernbanestation\xc2\xbb. Ullerslev sogn hadde da 930 innbyggere. I 1890 beskrives byem som \xc2\xabved Landevejenes Krydsning, med Kirke, Skole, Forsamlingshus (opf. 1890), Kro, Teglv\xc3\xa6rk, Andelsmejeri, J\xc3\xa6rnbane-, Telegraf- og Telefonstation samt Postekspedition. Langeskov, Tange, B\xc3\xb8geskov, Gde. og Huse.\xc2\xbb Senere fikk byen meieri, lege og realskole, men folketallet vokste ikke veldig; Ullerslev hadde 280 innbyggere i 1940 og 351 innbyggere i 1950.\n_START_SECTION_\nUllerslev i dag\n_START_PARAGRAPH_\nUllerslev har i dag fotballag, sentralskole, butikksenter og et industriomr\xc3\xa5de.'